Predkladacia správa

      
Návrh nariadenia vlády Slovenskej republiky, ktorým sa ustanovujú zvýšené platové tarify  štátnych zamestnancov (ďalej len „návrh nariadenia vlády“) sa predkladá v súlade s § 105 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. 
 
Návrh nariadenia vlády sa predkladá v súlade s Kolektívnou zmluvou vyššieho stupňa v štátnej službe na rok 2009. Podľa Kolektívnej zmluvy vyššieho stupňa v štátnej službe na rok 2009, ktorá bola uzavretá 15. októbra 2008, sa platové tarify štátnych zamestnancov od   1. januára 2009 zvýšia o 4%. 
 
Predložený návrh nariadenia vlády nemá vplyv na zamestnanosť a tvorbu pracovných miest, ani na životné prostredie. Návrh nariadenia vlády nemá vplyv na rozpočty obcí a rozpočty vyšších územných celkov. Finančné krytie z hľadiska štátneho rozpočtu bude zabezpečené zákonom o štátnom rozpočte na rok 2009. Dopad na štátny rozpočet je vyčíslený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. 
 
Návrh nariadenia vlády bol predmetom medzirezortného pripomienkového konania. Návrh nariadenia vlády bol zaslaný prostredníctvom Portálu právnych predpisov 13. novembra 2008 povinne pripomienkujúcim subjektom a ostatným subjektom, ktorých sa problematika týka. Výsledky pripomienkového konania sú uvedené vo vyhodnotení pripomienkového konania.